Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: felel meg az alkotmányosság követelményeinek. Itt is irányadó az Alkotmánybíróság 20/1990. (X. 4.) AB határozatában
Paragraph Index: 396

2. § (1) bekezdésében deklarált jogállamiságból fakadó jogbiztonság követelményével összefüggésben a 8. § (1) bekezdése szerinti alapjog sérelme miatt vizsgálatot rendelt el. A Bp. II. Kerületi Rendőrkapitányság a panaszos ellen magánlaksértés és más bűncselekmény miatt indított nyomozást magánindítvány hiányában megszüntette. A panaszosnak az intézkedő rendőrök ellen tett feljelentése folytán eljáró Fővárosi Ügyészségi Nyomozó Hivatal az 1996. február 12. napján kelt határozatával a nyomozást bűncselekmény hiányában szüntette meg. A vizsgálat megállapította, hogy jelen esetben fentebb részletezett eljárásokat illetően a Fővárosi Ügyészségi Nyomozó Hivatal az eljárást a törvényesség sérelme nélkül folytatta le. Ugyanakkor azonban a panaszos által könnyű testi sértés miatt tett feljelentés kapcsán a Bp. II. Kerületi Rendőrkapitányság tévesen állapította meg saját hatáskörében a magánindítvány elkésettségét, mivel a Be. 314. § (2) bekezdésében írt rendelkezés szerint a feljelentést át kellett volna küldenie az illetékes bíróságnak. Az ennek elmulasztásával okozott sérelem azonban az adott tények tükrében az országgyűlési biztos további vizsgálatát szükségtelenné teszi. Nem kétséges ugyanis, hogy a panaszos az általa sérelmezett cselekmény miatti feljelentést a Be. 123. § (3) bekezdésében előírt 30 napos határidőn túl terjesztette elő. Ilyen körülmények között pedig egyértelműen megállapítható, hogy az említett mulasztással megvalósított sérelem a szóban forgó eljárás kimenetelét, a panaszos további helyzetét nem befolyásolta. Az ekként formális jogsértés nem okozott alkotmányos visszásságot eredményező jogsérelmet, ezért a vizsgálat befejezésére ajánlás kibocsátása nélkül került sor. OBH 8684/1996. A panaszos az országgyűlési biztoshoz 1996. XI. 29-én benyújtott beadványában azt sérelmezte, hogy a Budaörsi Rendőrkapitányságon P. J. és társai ellen 1995. VII. 24-én tett feljelentésére az eljáró szabálysértési hatóságtól semmiféle választ nem kapott. Az országgyűlési biztos általános helyettese az Alkotmány

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes